Diari Oficial de la Generalitat Valenciana


Sumari del DOGV 8831, del 10-06-2020 (2020/4185)

RESOLUCIÓ de 5 de juny de 2020, del director general de LABORA Servei Valencià d'Ocupació i Formació, per la qual s'incrementa l'import global màxim i es modifica el termini d'execució dels projectes subvencionables establits en la Resolució de 30 de desembre de 2019, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8831

Data del DOGV
:   10-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4185


Data del document
:   05-06-2020

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de juny de 2020, del director general de LABORA Servei Valencià d'Ocupació i Formació, per la qual s'incrementa l'import global màxim i es modifica el termini d'execució dels projectes subvencionables establits en la Resolució de 30 de desembre de 2019, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball. [2020/4185]  
  
El 24 de gener de 2020 es va publicar en el Diari Oficial de la Generalitat Valenciana la Resolució de 30 de desembre de 2019, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.  
En el resolc primer de la Resolució de 30 de desembre de 2019 s'estableix que aquestes subvencions es finançaran amb càrrec al capítol 4, codi de línia S2941000, del subprograma 322.51, Foment d'Ocupació, per un import global màxim estimat de 56.519.802 euros, fons procedents del Servei Públic d'Ocupació Estatal. Així mateix s'estableix que «La dotació d'aquesta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana. Aquesta publicitat no implicarà l'obertura de termini per a presentar noves sol·licituds ni l'inici de nou còmput de termini per a resoldre.»  
  
Atés que l'import de les sol·licituds presentades supera l'import global màxim estimat en la resolució de convocatòria, i en existir disponibilitat pressupostària per haver-se produït un increment del crèdit disponible, correspon incrementar la dotació inicial a fi de garantir un major grau de compliment de l'objecte d'aquesta actuació.  
  
Així mateix en el punt 3 del resolc seté de la citada resolució s'estableix que «els projectes subvencionables hauran d'executar-se dins del període comprés entre la data de la resolució de concessió i el 28 de febrer de 2021. Els contractes hauran d'iniciar-se en 2020, excepte en els supòsits de substitució a què fa referència l'article 5.6 de l'Ordre 8/2016, de 7 de juliol.  
Per a possibilitar l'adequada execució dels projectes subvencionats, es considera necessari ampliar el termini d'execució.  
En virtut de l'exposat, i de conformitat amb el que s'estableix en l'article 56.2 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol; i amb el que s'estableix en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
Augmentar l'import de la dotació establida en la Resolució de 30 de desembre de 2019, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (DOGV 06.02.2019), amb càrrec al capítol 4, codi de línia S2941000, del subprograma 322.51, Foment d'Ocupació, fons procedents del Servei Públic d'Ocupació Estatal, segons s'indica a continuació:  
  
Dotació inicial estimada: 63.918.181 euros.  
Increment: 2.800.000 euros.  
Dotació final: 77.593.430 euros.  
  
Segon  
Modificar el punt 3 del resolc seté de la Resolució de 30 de desembre de 2019, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (DOGV 24.01.2020), que queda redactat de la manera següent.  
  
3. Els projectes subvencionables hauran d'executar-se dins del període comprés entre la data de la resolució de concessió i el 15 de juny de 2021. Els contractes hauran d'iniciar-se en 2020, excepte en els supòsits de substitució a què fa referència l'article 5.6 de l'Ordre 8/2016, de 7 de juliol.  
  
Tercer  
Aquesta resolució entrarà en vigor el dia de la seua signatura.  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la seua publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que consideren convenient.  
  
València, 5 de juny de 2020.- El director general de LABORA Servei Valencià d'Ocupació i Formació: Enric Nomdedeu.